जयपुर। विश्व पर्यावरण दिवस पर साइकिल रैली निकाल रहे हाईकोर्ट कर्मचारी यूनियन के लोग बुधवार सुबह कर भवन में घुस गए। गेट पर तैनात एक्स सर्विसमैन सिक्योरिटी कंपनी के सुरक्षा गार्ड नीम का थाना निवासी ताराचंद (55) ने ड्यूटी निभाते हुए ऑफिस समय के वक्त रैली को भवन में प्रवेश करने से रोका।
इस पर रैली में शामिल कुछ लोगों की सुरक्षा गार्ड से कहासुनी हो गई। विवाद बढ़ने पर गुस्साए लोगों ने सुरक्षा गार्ड को गेट पर लात-घूसों से मारा और पटक-पटक कर पीटना शुरू कर दिया। मारपीट होते देख दो-तीन राहगीरों ने बचाव कर सुरक्षा गार्ड को छुड़ाया। इसके बाद पीड़ित ने अशोक नगर थाने में शिकायत दी।
पीड़ित के मुताबिक घटना के वक्तचंद कदम पर हाइकोर्ट के गेट पर पुलिसकर्मी भी ड्यूटी पर तैनात थे, लेकिन उन्होंने भी बचाने की जहमत नहीं उठाई। घटना का पता चलने पर आसपास तैनात ताराचंद के अन्य साथी सुरक्षा गार्ड मौके पर पहुंचे। उन्होंने पुलिस को सूचना दी। तब तक मारपीट करने वाले वहां से चले गए।
आगे की स्लाइड्स में देखें किस तरह हुआ विवाद
फोटो: मनोज श्रेष्ठ
hin_Deva hin_Deva hin_Deva hin_Deva mar_Deva